JAVNO
JAVNO

Na osnovu člana 21. Zakona o državnoj službi u institucijama Bosne i Hercegovine ("Službeni glasnik BiH" br. 12/02, 19/02, 35/03, 4/04, 17/04, 26/04, 37/04, 48/05, 2/06, 32/07, 43/09, 8/10, 40/12, 93/17 i 18/24), a u skladu sa članom 15. stav (3) i (4) Zakona o Visokom sudskom i tužilačkom vijeću Bosne i Hercegovine („Službeni glasnik BiH“, br. 25/04, 93/05, 48/07, 15/08, 63/23, 9/24 i 50/24), Agencija za državnu službu Bosne i Hercegovine, u ime Sekretarijata Visokog sudskog i tužilačkog vijeća Bosne i Hercegovine, raspisuje


JAVNI OGLAS
za popunjavanje radnih mjesta državnih službenika u 
Sekretarijatu Visokog sudskog i tužilačkog vijeća Bosne i Hercegovine


Komisija I
1/01 Pravni savjetnik u Odjelu za provođenje postupka po izvještajima, i
1/02 Pravni savjetnik u Odjelu za pravna pitanja.

Komisija II
1/03 Stručni savjetnik u Odjelu za provođenje postupka po izvještajima, i
1/04 Stručni saradnik direktora i zamjenika direktora Sekretarijata.

Komisija III
1/05 Viši projektant sistema u Odjelu za informaciono-komunikacionu tehnologiju (IKT),
1/06 Pravni savjetnik za podršku korisnicima pravosudnog informacionog sistema u Odjelu za IKT

ODJEL ZA PROVOĐENJE POSTUPKA PO IZVJEŠTAJIMA

1/01 Pravni savjetnik u Odjelu za provođenje postupka po izvještajima
Prema stepenu povjerljivosti tajnih podataka, za ovo radno mjesto je propisan pristup podacima stepena VRLO TAJNO. Ovo radno mjesto podliježe obavezi provođenja sigurnosnih provjera, a sve u skladu sa članom 30. i 31. Zakona o zaštiti tajnih podataka („Službeni glasnik BiH, br. 54/05 i 12/09).

Svrha radnog mjesta: obezbijediti ažuran i pravovremen stručan pravni savjet, mišljenje i smjernice, sačiniti nacrte i akte, kao i efikasnu i efektivnu administrativnu i tehničku podršku VSTV-u BiH u osiguranju nezavisnog, nepristrasnog i profesionalnog pravosuđa u BiH.
Opis poslova i radnih zadataka: Podrška VSTV-u BiH i radnim tijelima u pitanjima iz djelokruga nadležnosti Odjela: pružanje pravnih savjeta, mišljenja, analiza i smjernica relevantnih za rad Odjela; provođenje pravnih istraživanja, priprema analiza i pisanih mišljenja; pružanje stručne i administrativne podrške šefu i zamjeniku šefa Odjela. Opći pravni poslovi u odnosu na pitanja iz djelokruga nadležnosti Odjela: učestvuje u prikupljanju izvještaja o imovini i interesima sudija, tužilaca i članova Vijeća, te obavlja proces provjere prijavljenih podataka, uključujući savjetovanje o načinu popunjavanja obrazaca izvještaja; analizira podatke iz izvještaja u svrhu utvrđivanja srazmjernosti podataka finansijskih priliva i odliva, nespojivih aktivnosti i potencijalnog sukoba interesa i o tome sačinjava izvještaje; obavlja provjeru podataka iz izvještaja o imovini i interesima, te provodi dodatne provjere po nalogu nadređenog; pružanje pravnih savjeta i mišljenja na zahtjev nadređenih; provođenje pravnih istraživanja, pružanje analiza i pisanih mišljenja; pružanje podrške i priprema akata za komisije i radna tijela; priprema izvještaja o radu Odjela, izvještaja o provedenoj kontroli, kao i drugih izvještaja (informacija) s ciljem jačanja integriteta, transparentnosti i povjerenja javnosti u rad pravosuđa. Drugi poslovi: obavlja i druge poslove i zadatke po nalogu nadređenog u skladu s radnim mjestom, svrhom i nivoom odgovornosti.
Posebni uslovi: VSS – diplomirani pravnik ili ekvivalent Bolonjskog sistema studiranja s najmanje 240 ECTS bodova; položen pravosudni ispit; najmanje tri (3) godine radnog iskustva na istim ili sličnim poslovima (slični poslovi uključuju i poslove iz oblasti inspekcije, revizije, kontrole, etike, discipline, poreza); osnovno znanje i razumijevanje nadležnosti VSTV-a BiH i rada Sekretarijata; osnovno znanje i razumijevanje pravosudnog sistema u BiH; srednji nivo znanja engleskog jezika; poznavanje finansijskih kontrola i istraga – poželjno; napredni korisnički nivo u korištenju računara, e-maila i obrade teksta; srednji korisnički nivo multimedijskih prezentacija, izrade i korištenja tabelarnih prikaza i korištenja web stranica; srednji korisnički nivo rada na izvještajima iz baza podataka.
Potrebne prioritetne kompetencije: integritet; poduzimanje inicijative; inovativnost, izgradnja konstruktivnih radnih odnosa s kolegama; komunikacija (i sve potkompetencije); lična djelotvornost i usmjerenost ka         rezultatu (i sve potkompetencije).
Status: državni službenik - stručni savjetnik
Pripadajuća osnovna neto plata: 3.741,45 KM.
Broj izvršilaca: jedan (1) 
Mjesto rada: Sarajevo. 


ODJEL ZA PRAVNA PITANJA

1/02 Pravni savjetnik u Odjelu za pravna pitanja 

Svrha radnog mjesta: obezbijediti ažuran i pravovremen stručan pravni savjet, mišljenje i smjernice, kao i efikasnu i efektivnu administrativnu i tehničku podršku VSTV-u BiH u osiguranju nezavisnog, nepristrasnog i profesionalnog pravosuđa u BiH.
Opis poslova i radnih zadataka: Podrška VSTV-u BiH i drugim mandatnim i radnim tijelima u pitanjima iz djelokruga nadležnosti Odjela: pružanje pravnih savjeta, mišljenja i smjernica o zakonima, praksama i procedurama; provođenje pravnih istraživanja, pružanje analiza i pisanih mišljenja; pisanje i izrada prijedloga nove i amandmana postojeće legislative, pravilnika i uputstava prema potrebi; pružanje administrativne i stručne podrške u skladu s važećim zakonima i podzakonskim aktima. Opći pravni poslovi u odnosu na pitanja iz djelokruga nadležnosti Odjela: pružanje pravnih savjeta i mišljenja na zakone, prakse i procedure, interne i eksterne, uključujući prijedloge nove i amandmane postojeće legislative, pravilnika i uputstava; provođenje pravnih istraživanja, pružanje analiza i pisanih mišljenja interno i eksterno; izrada pravnih i drugih akata po nalogu nadređenog; odgovori na upite iz djelokruga nadležnosti Odjela po nalogu. Drugi poslovi: obavlja i druge poslove i zadatke po nalogu nadređenog u skladu s radnim mjestom, svrhom i nivoom odgovornosti.
[bookmark: _Hlk174357362]Posebni uslovi: VSS – diplomirani pravnik ili ekvivalent Bolonjskog sistema studiranja s najmanje 240 ECTS bodova; položen pravosudni ispit; najmanje tri (3) godine radnog iskustva na istim ili sličnim poslovima; srednje znanje i razumijevanje nadležnosti VSTV-a BiH i rada Sekretarijata; srednje znanje i razumijevanje pravosudnog sistema u BiH; osnovni nivo znanja engleskog jezika; napredni korisnički nivo u korištenju računara, e-maila i obrade teksta; srednji korisnički nivo multimedijskih prezentacija, izrade i korištenja tabelarnih prikaza i korištenja web stranica.
Potrebne prioritetne kompetencije: posvećenost ličnom i profesionalnom razvoju; poduzimanje inicijative; inovativnost; izgradnja konstruktivnih radnih odnosa s kolegama; komunikacija (i sve potkompetencije); lična djelotvornost i usmjerenost ka rezultatu (i sve potkompetencije). 
Status: državni službenik - stručni savjetnik
Pripadajuća osnovna neto plata: 3.741,45 KM.
Broj izvršilaca: jedan (1) 
Mjesto rada: Sarajevo. 


ODJEL ZA PROVOĐENJE POSTUPKA PO IZVJEŠTAJIMA

1/03 Stručni savjetnik u Odjelu za provođenje postupka po izvještajima
Prema stepenu povjerljivosti tajnih podataka, za ovo radno mjesto je propisan pristup podacima stepena VRLO TAJNO. Ovo radno mjesto podliježe obavezi provođenja sigurnosnih provjera, a sve u skladu sa članom 30. i 31. Zakona o zaštiti tajnih podataka („Službeni glasnih BiH, br. 54/05 i 12/09).

Svrha radnog mjesta: obezbijediti ažuran i pravovremen stručan savjet, mišljenje i smjernice kao i efikasnu i efektivnu administrativnu i tehničku podršku VSTV-u BiH u osiguranju nezavisnog, nepristranog i profesionalnog pravosuđa u BiH.
Opis poslova i radnih zadataka: Podrška VSTV-u BiH i radnim tijelima u pitanjima iz djelokruga nadležnosti Odjela: pružanje stručnih savjeta, mišljenja i smjernica o zakonima, praksama i procedurama; provođenje stručnih istraživanja, pružanje analiza i pisanih mišljenja; učestvovanje u izradi prijedloga nove i amandmana postojećih procedura, pravilnika i uputstava prema potrebi; pružanje administrativne i stručne podrške u skladu sa važećim zakonima i podzakonskim aktima. Opšti stručni poslovi u odnosu na pitanja iz djelokruga nadležnosti Odjela: učestvuje u prikupljanju izvještaja o imovini i interesima sudija, tužilaca i članova Vijeća, uključujući savjetovanje o načinu popunjavanja obrazaca izvještaja, te obavlja proces provjere prijavljenih podataka; analizira podatake iz izvještaja u svrhu utvrđivanja srazmjernosti podataka finansijskih priliva i odliva, nespojivih aktivnosti i potencijalnog sukoba interesa i o tome sačinjava izvještaje; obavlja provjeru podataka iz izvještaja o imovini i interesima, te provodi dodatne provjere po nalogu nadređenog i sačinjava izvještaje; priprema potrebnih statističkih i drugih izvještaja iz nadležnosti rada Odjela; priprema analiza, izvještaja, mišljenja, pisama i drugih dokumenata za provedbu poslova iz nadležnosti Odjela; podrška stalnim komisijama i nadležnim tijelima VSTV-a BiH u provođenju aktivnosti iz oblasti rada Odjela; odgovori na upite iz djelokruga nadležnosti Odjela. Drugi poslovi: obavlja i druge poslove i zadatke po nalogu nadređenog sukladno radnom mjestu, svrsi i nivou odgovornosti.
Posebni uslovi: VSS – fakultet društvenih nauka ili ekvivalent Bolonjskog sistema studiranja sa najmanje 240 ECTS; najmanje tri (3) godine radnog iskustva na istim ili sličnim poslovima; osnovno znanje i razumijevanje nadležnosti VSTV-a BiH i rada Sekretarijata; osnovno znanje i razumijevanje pravosudnog sistema u BiH; poznavanje finansijskih kontrola i istraga - poželjno; srednji nivo znanja engleskog jezika; napredni korisnički nivo u korištenju računara, e-maila i obrade teksta; srednji korisnički nivo multi-medijskih prezentacija, izrade i korištenja tabelarnih prikaza i korištenja web stranica; napredni korisnički nivo rada na bazama podataka
Potrebne prioritetne kompetencije: integritet; poduzimanje inicijative; inovativnost; izgradnja konstruktivnih radnih odnosa s kolegama; komunikacija (i sve podkompetencije); lična djelotvornost i usmjerenost ka rezultatu (i sve podkompetencije). 
Status: državni službenik - stručni savjetnik
Pripadajuća osnovna neto plata: 2.953,77 KM. 
Broj izvršilaca: jedan (1) 
Mjesto rada: Sarajevo.

SEKRETARIJAT VSTV-a BiH

1/04 Stručni saradnik direktora i zamjenika direktora Sekretarijata 

Svrha radnog mjesta: pruža podršku u obavljanju svakodnevnih dužnosti direktora Sekretarijata obavljanjem stručnih i administrativnih poslova i zadataka u cilju efektivne i efikasne podrške VSTV-u BiH u osiguranju nezavisnog, nepristrasnog i profesionalnog pravosuđa u BiH.
Opis poslova i radnih zadataka: pruža stručnu i administrativnu podršku direktoru i zamjeniku direktora Sekretarijata u obavljanju svakodnevnih aktivnosti; organizuje i koordinira interne i eksterne sastanke za direktora Sekretarijata; priprema, odnosno organizuje pripremu relevantnih dokumenata; uspostavlja i održava operativne kontakte s profesionalnom zajednicom i drugim institucijama u BiH u skladu s ovlaštenjima direktora i zamjenika direktora Sekretarijata; koordinira i učestvuje u izradi planova, analiza, strateških i drugih dokumenata za potrebe direktora i zamjenika direktora Sekretarijata; koordinira pripremu korespondencije za nadležne institucije; priprema nacrte pisama i internih direktiva za direktora i zamjenika direktora Sekretarijata; po potrebi prevodi korespondenciju i druge dokumente na engleski i službene jezike u BiH; obavlja i druge poslove i zadatke po nalogu nadređenog u skladu s radnim mjestom, svrhom i nivoom odgovornosti.
[bookmark: _Hlk174357262]Posebni uslovi: VSS – društveni smjer ili ekvivalent Bolonjskog sistema studiranja s najmanje 180 ECTS bodova; najmanje dvije (2) godine radnog iskustva na istim ili sličnim poslovima; srednje znanje i razumijevanje nadležnosti VSTV-a BiH i rada Sekretarijata; srednje znanje i razumijevanje pravosudnog sistema u BiH; napredni nivo znanja engleskog jezika; napredni korisnički nivo u korištenju računara, e-maila i obrade teksta; srednji korisnički nivo multimedijskih prezentacija, izrade i korištenja tabelarnih prikaza i korištenja web stranica; osnovni korisnički nivo u izradi i korištenju baza podataka.
Potrebne prioritetne kompetencije: posvećenost ličnom i profesionalnom razvoju; poduzimanje inicijative; inovativnost; izgradnja konstruktivnih radnih odnosa s kolegama; komunikacija (i sve potkompetencije); lična djelotvornost i usmjerenost ka rezultatu (i sve potkompetencije).
Status: državni službenik – viši stručni saradnik
Pripadajuća osnovna neto plata: 2.563,94 KM. 
Broj izvršilaca: jedan (1) 
Mjesto rada: Sarajevo.

ODJEL ZA INFORMACIONO-KOMUNIKACIONU TEHNOLOGIJU (IKT)

1/05 Viši projektant sistema u Odjelu za informaciono-komunikacijsku tehnologiju (IKT)
Svrha radnog mjesta: kontinuiran pristup i podrška funkcionisanju IT opreme, u cilju efektivne i efikasne podrške VSTV-u BiH u osiguranju nezavisnog, nepristrasnog i profesionalnog pravosuđa u BiH.
Poslovi radnog mjesta: Obavlja najsloženije poslove i radne zadatke razvoja sistema koji su u upotrebi u pravosuđu BiH i VSTV-u BiH: analizira poslovne procese u sudovima i tužilaštvima u svrhu izmjene postojećih, odnosno uvođenja novih rješenja u pravosudnom informacionom sistemu; analizira mogućnosti uvođenja elektronskih (e-government) servisa za građane i pravne osobe, te mogućnosti elektronske razmjene s registrima organa javne uprave, te dizajnira ove servise predlažući konkretna tehnička rješenja; učestvuje u aktivnostima razvoja novih aplikacija pravosudnog informacionog sistema, uključujući izradu funkcionalnih specifikacija, programiranje, testiranje i implementaciju razvijenih softverskih komponenti; izrađuje metodologiju dokumentovanja sistema i učestvuje u dokumentovanju pravosudnog informacionog sistema; učestvuje u procesu pripreme, uvođenja i primjene informatičkih standarda; učestvuje u izradi programa informatičkog osposobljavanja i usavršavanja korisnika pravosudnog informacionog sistema; obavlja i druge poslove i zadatke po nalogu nadređenog u skladu s radnim mjestom, svrhom i nivoom odgovornosti.
[bookmark: _Hlk174357121]Posebni uslovi: VSS – tehnički, prirodno-matematički, informatički ili ekonomski smjer ili ekvivalent Bolonjskog sistema studiranja s najmanje 240 ECTS bodova; najmanje tri (3) godine radnog iskustva na polju projektovanja, razvoja i implementacije kompleksnih informacionih sistema na poslovima koji po svojoj prirodi zahtijevaju visok stepen samostalnosti i odgovornosti; srednje znanje i razumijevanje nadležnosti VSTV-a BiH i rada Sekretarijata; osnovno znanje i razumijevanje pravosudnog sistema u BiH; analitičko-projektantske sposobnosti u oblasti projektovanja i razvoja kompleksnih informacionih sistema; napredno poznavanje i iskustvo u radu s alatima za administraciju aplikativnih, hardverskih resursa i Oracle baza podataka, te MS Office paketa; napredno poznavanje implementacije i održavanja data warehouse i BI sistema; napredni nivo znanja engleskog jezika; napredno poznavanje operativnih sistema (Windows, Linux i AIX) i baza podataka (Oracle); napredno poznavanje razvojnih alata (Oracle Forms&Reports, JDeveloper); napredno poznavanje programskih jezika i razvojnih okruženja (Java, SQL, PL/SQL, .Net, Oracle ADF).
Potrebne prioritetne kompetencije: posvećenost ličnom i profesionalnom razvoju; poduzimanje inicijative; inovativnost; izgradnja konstruktivnih radnih odnosa s kolegama; komunikacija (i sve potkompetencije); lična djelotvornost i usmjerenost ka rezultatu (i sve potkompetencije).
Status: državni službenik - stručni savjetnik
Pripadajuća osnovna neto plata: 2.953,77 KM. 
Broj izvršilaca: jedan (1) 
Mjesto rada: Sarajevo.

[bookmark: _Hlk174356756]1/06 Pravni savjetnik za podršku korisnicima pravosudnog informacionog sistema u Odjelu za IKT

Svrha radnog mjesta: kontinuiran pristup i podrška funkcionisanju IT opreme, u cilju efektivne i efikasne podrške VSTV-u BiH u osiguranju nezavisnog, nepristrasnog i profesionalnog pravosuđa u BiH.
Poslovi radnog mjesta: evidentira i dokumentuje proces rješavanja problema u service desk aplikaciji, te ažurira bazu znanja s odobrenim rješenjima problema; vrši prikupljanje i analizu podataka vezanih za procese rada u sudovima i tužilaštvima, na osnovu kojih predlaže poboljšanja i nove funkcionalnosti svih softverskih rješenja koja se primjenjuju u pravosuđu u BiH; prosljeđuje tehničkom osoblju VSTV-a BiH sve zaprimljene korisničke zahtjeve, odnosno probleme koje ne uspije riješiti, te korisnika obavještava o statusu rješavanja njegovog zahtjeva/problema; obavještava tehničko osoblje VSTV-a BiH o uočenim tehničkim pogreškama, te provodi njihova uputstva o rješavanju istih; ažurira i provjerava usklađenost šifrarnika koji se koriste u različitim softverskim rješenjima s pozitivnim pravnim propisima; blagovremeno izvještava neposredno nadređenog o konkretnim problemima pravne prirode; učestvuje u provođenju obuke i izradi korisničkih uputstava za softverska rješenja koja se koriste u pravosuđu u BiH; testira nove softverske funkcionalnosti, kao i zakrpe postojećih verzija softvera kako bi se utvrdilo da li je prijavljeni problem adekvatno riješen; obavlja i druge poslove i zadatke po nalogu nadređenog u skladu s radnim mjestom, svrhom i nivoom odgovornosti.
[bookmark: _Hlk174357090]Posebni uslovi: VSS – pravni fakultet ili ekvivalent Bolonjskog sistema studiranja s najmanje 240 ECTS bodova; položen pravosudni ispit; najmanje tri (3) godine radnog iskustva na istim ili sličnim poslovima; srednje znanje i razumijevanje nadležnosti VSTV-a BiH i rada Sekretarijata; napredno znanje i razumijevanje pravosudnog sistema u BiH; napredno poznavanje zakonskih propisa koji regulišu primjenu informaciono-komunikacione tehnologije u BiH; napredno poznavanje  softverskih rješenja u primjeni u pravosudnom informacionom sistemu BiH; napredno poznavanje funkcionalnosti CMS/TCMS-a; osnovni nivo znanja engleskog jezika; napredni korisnički nivo u korištenju računara, e-maila i obrade teksta; napredni korisnički nivo multimedijskih prezentacija, izrade i korištenja tabelarnih prikaza i korištenja web stranica.
Potrebne prioritetne kompetencije: posvećenost ličnom i profesionalnom razvoju; poduzimanje inicijative; inovativnost; izgradnja konstruktivnih radnih odnosa s kolegama; komunikacija (i sve potkompetencije); lična djelotvornost i usmjerenost ka rezultatu (i sve potkompetencije).
Status: državni službenik - stručni savjetnik
Pripadajuća osnovna neto plata: 3.741,45 KM. 
Broj izvršilaca: jedan (1) 
Mjesto rada: Sarajevo.

Napomene za kandidate:
· Javni konkurs se sprovodi u skladu sa Odlukom o načinu polaganja javnog i stručnog ispita  („Službeni glasnik BiH“, br. 96/07, 43/10, 103/12, 56/19 i 52/26) - (u daljem tekstu Odluka) i Pravilnikom o karakteru i sadržaju javnoga konkursa za popunjavanje radnih mjesta državnih službenika u Visokom sudskom i tužilačkom vijeću Bosne i Hercegovine („Službeni glasnik BiH“, broj 13/17, 53/19, 78/22 i 37/25). Više informacija o konkursnim procedurama dostupno je na www.ads.gov.ba, u dijelu „Zapošljavanje/Vrste konkursnih procedura“.
· Pored posebnih uslova navedenih u Javnom oglasu, kandidati moraju ispunjavati i opšte uslove propisane članom 22. Zakona o državnoj službi u institucijama Bosne i Hercegovine.
· Pod radnim iskustvom podrazumijeva se radno iskustvo nakon stečene visoke stručne spreme, odnosno visokog obrazovanja.
· Izbor kandidata po ovom javnom oglasu vršit će se u skladu sa lex specialis procedurom.
· Za sprovođenje konkursne procedure po ovom javnom oglasu formirati će se tri (3) komisije za izbor, i to:
· I Komisija za izbor državnih službenika za radna mjesta označena brojevima 1/01 i 1/02
· II Komisija za izbor državnih službenika za radna mjesta označena brojevima 1/03 i 1/04
· III Komisija za izbor državnog službenika za radno mjesto označeno brojem 1/05 i 1/06

Kandidat koji se želi prijaviti na više radnih mjesta koja su u nadležnosti jedne komisije za izbor dostavlja jednu prijavu na kojoj označava pozicije na koje se želi prijaviti s ostalom traženom dokumentacijom, kako je navedeno u tekstu oglasa. Ukoliko se kandidat želi prijaviti na više radnih mjesta koja su u nadležnosti različitih komisija, onda dostavlja odvojene prijave za radna mjesta po pojedinim komisijama, a uz svaku prijavu dostavlja se ovjerena fotokopija tražene dokumentacije za svaku komisiju za izbor odvojeno, u protivnom se njihove prijave neće smatrati urednim.

Dodatna napomena:
· Za radna mjesta u Odjelu za provođenje postupka po izvještajima - 1/01 Pravni savjetnik i 1/03 Stručni savjetnik- prije postavljenja, odnosno prijema u radni odnos, za kandidate sa liste uspješnih obavit će se sigurnosne provjere u skladu sa postupkom za izdavanje dozvole za pristup tajnim podacima određenog stepena povjerljivosti, shodno odredbi čl. 30. i 31. Zakona o zaštiti tajnih podataka („Službeni glasnik BiH“ broj: 54/04 i 12/09), kao i odredbama podzakonskih akata donesenih na osnovu navedenog Zakona. 
· U skladu sa članom 31. Zakona o zaštiti tajnih podataka neće se izvršiti postavljenje, odnosno imenovanje kandidata, za kojeg se nakon plasmana na listu uspješnih kandidata utvrdi sigurnosna smetnja.


Priprema dokumentacije:
Skreće se pažnja kandidatima da su potrebnu dokumentaciju na oglas dužni dostaviti u skladu sa Pravilnikom o karakteru i sadržaju javnoga konkursa za popunjavanje radnih mjesta državnih službenika u Visokom sudskom i tužilačkom vijeću Bosne i Hercegovina, a posebno da obrate pažnju na izmijenjene i dopunjene odredbe navedenog Pravilnika, te da prilagode dokumentaciju, kako dokaze o radnom iskustvu, tako i preostale dokaze tražene tekstom oglasa.
S tim u vezi, kandidati se upućuju na pojašnjenje - tekst na službenoj internet stranici www.ads.gov.ba, u dijelu „Zapošljavanje/Napomena za kandidate/Stop greškama u prijavama!“, te posebno odredbe Pravilnika o karakteru i sadržaju javnog konkursa, načinu sprovođenja intervjua i obrascima za sprovođenje intervjua, koje definišu dokumentaciju: prijavni obrazac; univerzitetsku diplomu; važeće uvjerenje o državljanstvu; uvjerenje o položenom stručnom upravnom odnosno javnom ispitu; dokaz o traženom radnom iskustvu; dokaz o traženom nivou znanja stranog jezika; dokaz o traženom nivou znanja rada na računaru; uvjerenje o nevođenju krivičnog postupka; rok i način dostavljanja prijave.

Potrebni dokumenti: 
I Ovjerene kopije: 
· univerzitetske diplome (nostrifikovane/priznate diplome, ukoliko fakultet nije završen u BiH ili je diploma stečena u nekoj drugoj državi nakon 06.04.1992. godine); Kandidati su obavezni dostaviti diplomu prvog ciklusa (ili osnovnog dodiplomskog studija), bez obzira na uslove oglasa, osim za integrisane studije kod kojih je potrebno dostaviti i dokaz da se radi o integrisanom studiju, ako to nije vidljivo iz same osnovne diplome, dodatka diplomi ili rješenja o nostrifikaciji/priznavanju.
· dodatka diplome za kandidate koji su visoko obrazovanje stekli po Bolonjskom sistemu studiranja; iznimno, samo u slučaju da visokoškolska ustanova dodatak diplomi nije uopšte izdavala, niti za jednog diplomca, kandidat je dužan da uz ovjerenu kopiju univerzitetske diplome dostavi uvjerenje visokoškolske ustanove da dodatak diplomi nije uopšte izdat, niti za jednog diplomca; 
· uvjerenja o državlјanstvu (ne starije od 6 mjeseci od dana izdavanja od strane nadležnog organa);
· uvjerenja o položenom stručnom upravnom ispitu odnosno javnom ispitu; 
· za radna mjesta 1/03, 1/04 i 1/05;
· uvjerenja o položenom pravosudnom ispitu:
· za radna mjesta 1/01, 1/02 i 1/06;
· potvrde ili uvjerenja kao dokaza o traženoj vrsti iskustva;
· uvjerenja/potvrde/certifikata o traženom nivou znanja engleskog jezika:
· za radna mjesta 1/02 i 1/06 – osnovni nivo znanja engleskog jezika (odgovara nivou A1/A2 zajedničkog evropskog referentnog okvira);
· za radna mjesta 1/01 i 1/03 – srednji nivo znanja engleskog jezika (odgovara nivou B1/B2 zajedničkog evropskog referentnog okvira);
· za radna mjesta 1/04 i 1/05 – napredni nivo znanja engleskog jezika (odgovara nivou C1/C2 zajedničkog evropskog referentnog okvira); i.
· dokaz o traženom nivou znanja na računaru.

II Svojeručno potpisan:
· popunjen obrazac Agencije za državnu službu BiH: isti možete preuzeti na internet stranici Agencije: www.ads.gov.ba unutar svakog konkursa pojedinačno u rubrici „dokumenti“ ili na Internet stranici Visokog sudskog i tužilačkog vijeća BiH – http://vstv.pravosudje.ba/. Napominjemo da potpisan i popunjen obrazac ne može služiti kao dokaz bilo kog uslova iz teksta Javnog oglasa, isti samo olakšava rad organu koji vrši izbor i imenovanje, te predstavlja samo informacije o kandidatu, koje je potrebno dokazati traženom dokumentacijom.

Ovjerene kopije dokumenata nemaju ograničen rok važenja, pod uslovom da ni dokumenti čije su kopije ovjerene nemaju naznačen (preciziran) rok važenja.

Dodatni dokumenti koji se dostavljaju naknadno:
· Kandidati koji budu pozvani na usmeni dio stručnog ispita (intervju), kao dokaz o ispunjavanju jednog od općih uslova za postavljenje, u skladu sa članom 22. stav 1. tačka g) Zakona o državnoj službi u institucijama Bosne i Hercegovine, obavezni su na isti donijeti uvjerenje o nevođenju krivičnog postupka (ne starije od tri mjeseca). Iznimno, a u slučaju ako kandidat iz objektivnih razloga ne dostavi traženo uvjerenje na intervju, isto treba dostaviti najkasnije do uručenja rješenja o postavlјenju, odnosno preuzimanja dužnosti.
· Izabrani (postavljeni/imenovani) kandidat dužan je instituciji Bosne i Hercegovine dostaviti, u skladu sa članom 22. stav 1. tačka d) Zakona o državnoj službi u institucijama Bosne i Hercegovine, uvjerenje o radnoj sposobnosti (ljekarsko uvjerenje), kao dokaz da je zdravstveno sposoban za vršenje određenih poslova predviđenih ovim položajem.

Kandidati koji nemaju položen stručni (upravni) ispit, prije pristupanja pismenom dijelu stručnog ispita će polagati javni ispit u skladu sa Odlukom. Javni ispit na kome je kandidat zadovoljio važi samo za konkretan javni konkurs, o čemu se ne izdaje uvjerenje, a na kandidata koji bude postavljen na radno mjesto primjenjuje se član 56. Zakona o radu u institucijama Bosne i Hercegovine („Službeni glasnik BiH“, br. 26/04, 7/05, 48/05, 60/10, 32/13, 93/17, 59/22 i 88/23) i član 12. Odluke.

Kandidati koji su od momenta podnošenja prijave na javni oglas do dana održavanja javnog ispita položili stručni upravni ispit ili javni ispit, ispit opšteg znanja, odnosno ispit koji odgovara pobrojanim ispitima, tj. koji nisu u obavezi polagati javni ispit u skladu sa odredbama člana 13. Odluke, dužni su obavijestiti Agenciju o istom najkasnije do zakazanog termina održavanja javnog ispita, a dokaz o navedenom trebaju neposredno dostaviti Agenciji (ne slati putem pošte), isključivo do početka termina pismenog dijela stručnog ispita. U slučaju da se kandidat ne odazove pozivu na javni ispit, a ne priloži traženi dokaz do pismenog dijela stručnog ispita smatrat će se da je odustao od svoje prijave na navedeni Javni oglas.

Sva tražena dokumenta treba dostaviti najkasnije do 28.09.2026. godine, putem poštanske službe preporučenom pošiljkom na adresu:

Visoko sudsko i tužilačko vijeće Bosne i Hercegovine
“Javni konkurs za popunjavanje radnih mjesta državnih službenika u Sekretarijatu Visokog sudskog i tužilačkog vijeća Bosne i Hercegovine“
Ul. Kraljice Jelene 88, Sarajevo

Ispunjavanje uslova utvrđenih ovim oglasom računa se danom predaje prijave.
Nepotpune, neblagovremene i neuredne prijave, prijave kandidata koji ne ispunjavaju uslove ovog oglasa, kao i kopije tražene dokumentacije koje nisu ovjerene, neće se uzimati u razmatranje.
